b'\n_START_ARTICLE_\nIgre brez meja\n_START_PARAGRAPH_\nAttention... trois, deux, un... (\xc5\xa1tartni \xc5\xbevi\xc5\xbeg)_NEWLINE_\xe2\x80\x94\xe2\x80\x89Za\xc4\x8detni stavek v franco\xc5\xa1\xc4\x8dini Gennara Oliviera in Guida Pancaldija pred \xc5\xa1tartom tekmovalcev_NEWLINE_Igre brez meja\xc2\xa0(v franco\xc5\xa1\xc4\x8dini Jeux sans fronti\xc3\xa8res, s kratico JSF) je bila televizijska oddaja v produkciji Evropske Radiodifuzne zveze, ki je izhajal iz francoske oddaje Intervilles, ki je \xc5\xa1e izhajala iz italijanske oddaje Campanile sera. V Zdru\xc5\xbeenem kraljestvu se je imenovala It\'s a Knockout, medtem ko so jo v drugih dr\xc5\xbeavah predvajali z neposrednim prevodom francoskega naslova. Oddaja je bila predvajana med leti 1965 in 1982 ter med leti 1988 in 1999.\n_START_SECTION_\nTekmovanje\n_START_PARAGRAPH_\nDr\xc5\xbeave so se preizku\xc5\xa1ale v igrah, s katerimi so pridobivale to\xc4\x8dke. V igrah, kjer so se dr\xc5\xbeave \xc4\x8dutile mo\xc4\x8dnej\xc5\xa1e, so lahko zaigrale jolly, ki jim je dal dvakrat toliko to\xc4\x8dk, kolikor je bila igra vredna. V letih 1988, 1989 in 1994 se je uveljavila "stava", s katero so lahko dr\xc5\xbeave pridobile \xc5\xa1e dodatne to\xc4\x8dke.\n_START_SECTION_\nDruge zna\xc4\x8dilnosti\n_START_PARAGRAPH_\nDo leta 1995 se je oddaja premikala po mestih dr\xc5\xbeav, ki so sodelovale. Od leta 1996 dalje so se oddaje odvijale v fiksnih mestih: leta 1996 v Turinu, leta 1997 v Budimpe\xc5\xa1ti, leta 1998 v Trentu ter leta 1999 v kraju Isola di Capo Rizzuto. Vsako dr\xc5\xbeavo je predstavljala Mednarodna avtomobilska oznaka.\n_START_SECTION_\nTelevizijsko oddajanje\n_START_PARAGRAPH_\nKer je to bil program v produkciji EBU, so oddajo predvajale razli\xc4\x8dne televizijske postaje. Italija je oddajo predvajala najprej na postaji Rai 2, kasneje na postaji Rai 1. Belgija je oddajo predvajala na postajah RTBF in BRT._NEWLINE_V devetdesetih letih je \xc4\x8ce\xc5\xa1koslova\xc5\xa1ka oddajo predvajala na CST, Francija na France 2, \xc5\xa0panija na TVE 1, Portugalska na RTP 1. \xc5\xa0est sezon je oddajo predvajala Jugoslavija preko televizijske postaje JRT, kasneje je oddajo \xc5\xa1tiri sezone predvajala RTV Slovenije na svojem prvem kanalu SLO1._NEWLINE_Uvod v oddajo je bila Charpentierova skladba\xc2\xa0Te Deum, glasbena kulisa vseh oddaj EBU.'